Ja hi han arribat els Reis d’Orient
05 de gener 2024

![](/media/3yodbw5k/1img_4218_c.jpg?width=850&height=566.6666666666666)

Els Reis d’Orient han desembarcat este matí al port marítim per a rebre les cartes de la mà dels xiquets i les xiquetes del municipi. A l’arribada han sigut rebuts per l'alcalde de Sagunt, Darío Moreno, i el regidor de Joventut i Infància, Roberto Rovira. Els Reis d’Orient han continuat la jornada visitant Almardà, la Residencia Nuestros Hijos i Baladre.

Per a amenitzar l'espera fins a l'arribada de Melcior, Gaspar i Baltasar, el departament de Joventut i Infància de l'Ajuntament de Sagunt ha organitzat activitats d'animació i una xocolatada. Cal esmentar que en este esdeveniment també han estat presents la Fallera Major, Núria Bueno, i la Fallera Major Infantil, Carla Boix, així com altres regidors de la Corporació.

![](/media/ucxbmonh/2img_4311_c.jpg?width=373&height=249&mode=max) ![](/media/tsylheh1/3img_4356_c.jpg?width=374&height=249&mode=max)  
A la vesprada, a les 17 hores començarà la cavalcada del Port de Sagunt des de l'Albereda al Triangle Umbral, on els rebrà l'alcalde de Sagunt. Seguidament, començarà la cavalcada a Sagunt, des del carrer Almenara fins a l'Ajuntament, on els Reis seran rebuts per l'alcalde. A continuació, es podrà gaudir de l'_Adoració en viu 2024_ a càrrec de l'associació Passió per Sagunt. Des del departament de Joventut i Infància demanen als pares i mares extremar el control dels menors durant el recorregut de les cavalcades.

En cas de pluja i suspensió de les cavalcades s'anunciarà per xarxes socials. L'alternativa serà a les 18 hores, recepcions reials a l'Auditori Joaquín Rodrigo (Sagunt) i a la Casa Municipal de Cultura (el Port de Sagunt).

![](/media/ffvpsmzr/4img_4147_c.jpg?width=373&height=249&mode=max) ![](/media/kr5gzyu1/5img_4178_c.jpg?width=375&height=250&mode=max)

![](/media/g1of5dte/6img_4261_c.jpg?width=374&height=250&mode=max) ![](/media/g3lg5tnf/7img_4177_c.jpg?width=375&height=250&mode=max)

*   [](http://www.facebook.com/sharer.php?u=https://aytosagunto.es/va/actualitat/ja-hi-han-arribat-els-reis-d-orient/ "Facebook")
*   [](http://twitter.com/share?url=https://aytosagunto.es/va/actualitat/ja-hi-han-arribat-els-reis-d-orient/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-hi-han-arribat-els-reis-d-orient/ "Linked In")
*   [](mailto:?body=https://aytosagunto.es/va/actualitat/ja-hi-han-arribat-els-reis-d-orient/)